DOI: 10.14457/tu.the.2023.1038
title: ปัจจัยที่มีอิทธิพลต่อการตัดสินใจซื้อรองเท้าวิ่ง (running shoes) ของผู้บริโภคในประเทศไทย

description: งานวิจัยในครั้งนี้เพื่อศึกษาปัจจัยที่มีอิทธิพลต่อการตัดสินใจซื้อรองเท้าวิ่ง (RunningShoes) ของผู้บริโภคในประเทศไทย โดยเครื่องมือที่ใช้ในการศึกษาครั้งนี้คือ การวิจัยเชิงปริมาณ(Quantitative Research) โดยใช้แบบสอบถาม (Questionnaire) เป็นเครื่องมือในการเก็บรวบรวมข้อมูล โดยได้มีการทำแบบสอบถามออนไลน์ (Online Questionnaire) ผ่านทางช่องทางสื่อ SocialMedia ต่าง ๆ เช่น Facebook, Line โดยกลุ่มตัวอย่าง คือ กลุ่มผู้บริโภคที่ออกกำลังกายด้วยการวิ่งถนน และวิ่งเทรล ในประเทศไทย จำนวน 400 คน โดยมีการนําแบบสอบถามมาดําเนินการหา คาความเชื่อมั่น (Reliability) ของแบบสอบถามโดยใชสูตรสัมประสิทธิ์อัลฟาของครอนบัค(Cronbach’s Alpha Coefficient) ส่วนการทดสอบสมมติฐานงานวิจัยนั้น ได้ใช้ค่าสถิติการทดสอบt-test (Independent Simple t-test) ใช้ค่าสถิติการทดสอบความแปรปรวนทางเดียว f-test (OneWay ANOVA) รวมถึงใช้สถิติวิเคราะห์สหสัมพันธ์(Correlation Analysis) รวมถึงได้มีการพยากรณ์โดยใช้สถิติการวิเคราะห์ถดถอยปัวส์ซอง (Poisson Regression) และ การวิเคราะห์ถดถอยเชิงพหุคูณ(Multiple Linear Regression) ในการทดสอบสมมติฐานหาความสัมพันธ์ระหว่างตัวแปรอิสระ เพื่อใช้ศึกษาปัจจัยที่มีอิทธิพลต่อการตัดสินใจซื้อรองเท้ารองเท้าวิ่ง (Running Shoes)ผลการศึกษาพบว่า การวิเคราะห์ข้อมูลลักษณะทางประชากรศาสตร์ของกลุ่มตัวอย่างจำนวน 400 คนมีดังนี้ ส่วนใหญ่กลุ่มตัวอย่างเป็นเพศชาย มีอายุตั้งแต่ 40-49 ปี มีระดับการศึกษาปริญญาตรี มีรายได้สูงกว่า 45,000 บาท ในส่วนของพฤติกรรมของผู้บริโภคด้านจำนวนวันในซ้อมวิ่งต่อ 1 สัปดาห์ส่วนใหญ่มีการซ้อมวิ่ง 3-5 วัน ประเภทของงานวิ่งส่วนใหญ่ คือ งานวิ่งถนน (Road)ระยะทางของการสมัครงานวิ่งประเภทงานวิ่งถนน (Road) คือ ระยะ 21 กิโลเมตร (Half marathon)ระยะทางของการสมัครงานวิ่งประเภทวิ่งเทรล (Trail) คือ ระยะ 51 กิโลเมตร – 100 กิโลเมตรพฤติกรรมของผู้บริโภคด้านข้อมูลจำนวนงานวิ่งที่เคยลงแข่งขันได้พบว่าส่วนใหญ่ได้ลงงานวิ่ง 1 งานต่อปีผู้บริโภคส่วนใหญ่ได้ศึกษาเรื่ององค์ประกอบของรองเท้าวิ่งก่อนตัดสินใจซื้อ และในเรื่องของการซื้อสินค้ารองเท้าวิ่งพบว่าผู้บริโภคส่วนใหญ่ได้ซื้อรองเท้าจำนวน 1-2 คู่ต่อปีการเลือกซื้อรองเท้าของผู้บริโภคโดยจำแนกตามแบรนด์รองเท้าวิ่ง 3 อันดับแรกของแบรนด์ที่นิยมซื้อ คือ Adidas Nike และAsics ตามลำดับ ผู้บริโภคส่วนใหญ่มีศึกษาเรื่องการหาข้อมูลการซื้อรองเท้าวิ่ง ผู้บริโภคส่วนใหญ่เลือกซื้อรองเท้าวิ่งผ่านช่องทางห้างสรรพสินค้า Supersports รองลงมา คือ ซื้อผ่าน ApplicationShopee และ Lazada ผู้บริโภคส่วนใหญ่ได้รับข้อมูล หรือการหาข้อมูลผ่านคำแนะนำจากบุคคลอื่นเช่น เพื่อนกรณีปัจจัยที่มีความสัมพันธ์เชิงบวกกับจำนวนรองเท้าวิ่ง จากการวิเคราะห์โดยใช้ค่าเฉลี่ยปัจจัยส่วนประสมทางการตลาด ได้แก่ ปัจจัยด้านประชากรศาสตร์ด้านอายุ ปัจจัยด้านพฤติกรรมผู้บริโภค ด้านจำนวนวันที่วิ่งต่อสัปดาห์ ด้านการลงสมัครรายการวิ่ง ด้านการศึกษาข้อมูลองค์ประกอบของรองเท้าวิ่ง ด้านจำนวนการลงแข่งขันรายการวิ่งต่อปี และ ราคารองเท้าวิ่ง ในส่วนของค่าเฉลี่ยปัจจัยส่วนประสมทางการตลาด คือ ด้านส่งเสริมการขาย (Promotion) กรณีปัจจัยที่มีความสัมพันธ์เชิงบวกกับจำนวนรองเท้าวิ่ง ปัจจัยด้านประชากรศาสตร์คือด้านระดับการศึกษา ปัจจัยด้านพฤติกรรมผู้บริโภค คือ ด้านจำนวนวันที่วิ่งจำนวนวันที่วิ่ง ต่อสัปดาห์ด้านการศึกษาข้อมูลองค์ประกอบของรองเท้าวิ่ง ด้านระยะทางการซ้อมวิ่ง และ ราคารองเท้าวิ่ง ปัจจัยด้านส่วนผสมทางการตลาด คือ ด้านช่องทางจำหน่าย (Place) มีช่องทางการจำหน่าย และ สาขาที่หลากหลายสะดวกต่อการซื้อสินค้ากรณีปัจจัยที่มีความสัมพันธ์เชิงบวกกับราคารองเท้าวิ่ง จากการวิเคราะห์โดยใช้ค่าเฉลี่ยปัจจัยส่วนประสมทางการตลาด ได้แก่ ปัจจัยด้านประชากรศาสตร์คือ ระดับการศึกษา ส่วนปัจจัยด้านพฤติกรรมผู้บริโภค คือ ระยะทางการซ้อมวิ่ง กรณีปัจจัยที่มีความสัมพันธ์เชิงบวกกับราคารองเท้าวิ่งได้แก่ ปัจจัยด้านประชากรศาสตร์คือ ระดับการศึกษา ส่วนปัจจัยด้านพฤติกรรมผู้บริโภค คือ ระยะทางการซ้อมวิ่ง